**ПРОЕКТ НА ПУБЛИКУВАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ЖИЛФОНД”, ПРИЕТ С РЕШЕНИЕ №312, ВЗЕТО С ПРОТОКОЛ №16 ОТ 27.10.2021Г. НА ОБЩИНСКИ СЪВЕТ ПЛОВДИВ, ИЗМ. И ДОП. С РОС №102/24.03.2022Г., ИЗМ. И ДОП. С РОС №276/23.06.2022г.**

**ВНОСИТЕЛ: ВЕЛИЧКО РОДОПСКИ – ЗАМ.-КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

 Съгласно чл.26, ал.4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” № 1.

**МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ЖИЛФОНД”**

**1. Причини, които налагат приемането на Правилник за изменение и допълнение на Правилник за устройството и дейността на ОП „Жилфонд“.**

В изпълнение на разпоредбите на чл.3, ал.9, във връзка с §2 от Допълнителните разпоредби от Наредбата за създаване, управление и контрол върху дейността на общинските предприятия на община Пловдив по гл.VI от Закона за общинската собственост, директорът на ОП „Жилфонд“ г-н Минко Кафтански е представил в община Пловдив писмо с вх. № 22 ОПЖ-31-6/08.08.2022г., заедно с актуализирано Приложение №1 – Организационно-управленска структура на ОП „Жилфонд“– неразделна част от Правилник за устройството и дейността на ОП „Жилфонд“.

В писмото си директорът уведомява община Пловдив за необходимостта от откриване на длъжности за медицински специалисти в общински плувен комплекс /ОПК/ „Младост”, находящ се в гр. Пловдив, район „Западен”, ул. „Ясна поляна” № 13.

Съгласно изискванията на чл. 10 от Наредба за водноспасителната дейност и обезопасяването на водните площи, приета с ПМС 182 от 1996 г., обн., ДВ, бр. 65 от 31.07.1996 г. (НВДОВП), плувните басейни подлежат на максимално обезопасяване, като в тях се обособяват медицински пунктове, където работят лекари и медицински сестри, които имат свидетелство за успешно завършен курс по интензивна медицина, издадено от катедрите по анестезиология и реанимация към висшите медицински училища.

Към настоящия момент работата в медицинския пункт се поема от г-жа Тодорова - Мениджър екип ОПК, която е медицинско лице и отговаря на условията, но същата не може да покрие целия работен ден на плувния комплекс, който е от 07.00 ч. до 21.00 ч. от понеделник до петък и от 08.00 ч. до 18.00 ч. в събота.

Предвид гореизложеното и за да не се наложи намаляване на работното време на ОПК „Младост”, директорът на предприятието моли за промяна в щатната численост на ОП „Жилфонд”, с оглед откриване на необходимите за тази дейност длъжности /медицински специалисти, съгласно НВДОВП/, както и за увеличаване на средствата за фонд „Работна заплата” на предприятието.

В тази връзка директорът предлага да се увеличи щатната численост на предприятието с 2 бр., считано от 01.10.2022г., както следва:

 – Дейност 714 „Спортни бази за спорт за всички“, вкл. и общински плувен басейн „Младост“ увеличение с 2 щатни длъжности:

Лекар – 1 бр.

Медицинска сестра – 1 бр.

 При изработването на проекта на Правилник за изменение и допълнение на Правилник за устройството и дейността на ОП „Жилфонд“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост** – необходимо е да бъде приет Правилник за изменение и допълнение на Правилник за устройството и дейността на ОП „Жилфонд“, поради предложеното увеличение в числеността на предприятието и приемане на ново Приложение №1 – „Организационно-управленска структура на ОП „Жилфонд ”, считано от 01.10.2022г.

**Принципът на обоснованост** – приемането на Правилник за изменение и допълнение на Правилник за устройството и дейността на ОП „Жилфонд“ се обосновава с разпоредбите на чл.21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за изменение и допълнение на Правилник за устройството и дейността на ОП „Жилфонд“ е в съответствие с нормативните актове от по**-**висока степен.

При изработване на проекта на Правилник за изменение и допълнение на Правилник за устройството и дейността на ОП „Жилфонд“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта на Правилник за изменение и допълнение на Правилник за устройството и дейността на ОП „Жилфонд“, която е прикачена към публикувания проект.

**2. Цел на приемане на Правилник за изменение и допълнение на Правилник за устройството и дейността на ОП „Жилфонд“.**

Целта на приемането на Правилник за изменение и допълнение на Правилник за устройството и дейността на ОП „Жилфонд“ е да се актуализира **чл.16 от Правилника в съответствие с увеличението в числеността на персонала и да се приеме актуализирано Приложение №1 - „Организационно-управленска структура на ОП „Жилфонд”.**

**3. Финансови средства, необходими за приемане на Правилника.**

За приемането на Правилник за изменение и допълнение на Правилник за устройството и дейността на ОП „Жилфонд“ са необходими допълнителни финансови средства, които са предвидени в актуализирания бюджет на Община Пловдив за 2022г.

**4. Очаквани резултати**

Очакваните резултати са: назначените щатни бройки на медицинския персонал ще покрият целия работен ден на плувния комплекс, който е от 07.00 ч. до 21.00 ч. от понеделник до петък и от 08.00 ч. до 18.00 ч. в събота, без да се намалява работното време на ОПК „Младост“.

**5. Анализ за съответствие с правото на Европейския съюз**

Предлаганият проект за Правилник за изменение и допълнение на Правилник за устройството и дейността на ОП „Жилфонд“ е в съответствие с нормативните актове от по-висока степен, както и с тези на европейското законодателство.

Правилник за изменение и допълнение на Правилник за устройството и дейността на ОП „Жилфонд“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието му с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **12.08.2022г.**

След изтичане на законовия 30**-**дневен срок, предложенията и становищата по проекта на Правилник за изменение и допълнение наПравилник за устройството и дейността на ОП „Жилфонд“ ще бъдат публикувани на интернет страницата на община Пловдив, чрез справка за отразяване на постъпилите предложения, заедно с обосновка на приетите и неприетите предложения, като същите ще бъдат оповестени от вносителя.

**Правни основания:** На основание чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**ПРОЕКТ НА РЕШЕНИЕ:**

1. Приема Правилник за изменение и допълнение на Правилник за устройството и дейността на ОП „Жилфонд“, приет с Решение №312, взето с протокол №16 от 27.10.2021г. на Общински съвет Пловдив, както следва:

§ 1. Увеличава щатната численост на ОП „Жилфонд“ с 2 бр. по Дейност 714 „Спортни бази за спорт за всички и общински плувен басейн „Младост“ , считано от 01.10.2022 година.

§2. Променя чл.16 на раздел ІІ, б. В „Числен състав на Предприятието” от Правилника, както следва:

„Чл.16. Числеността на персонала на предприятието е 99 щатни бройки, съгласно Приложение №1, неразделна част от Правилника;

§ 3. Отменя Приложение №1 към действащия Правилник за устройството и дейността на ОП „Жилфонд“ и приема ново Приложение №1 „Организационно-управленска структура на ОП „Жилфонд”, което става неразделна част от същия.

 **Заключителни разпоредби**

§ 4. Правилник за изменение и допълнение на Правилник за устройството и дейността на ОП „Жилфонд“, приет с Решение №…, взето с протокол №… от ……….…2022г. на Общински съвет Пловдив и влиза в сила от 01.10.2022г.

§ 5.Изпълнението наПравилника се възлага на Директора на ОП „Жилфонд“.

**Приложения:**

1.Правилник за устройството и дейността на ОП „Жилфонд“, неразделна част от настоящото решение, ведно с Приложение №1 „Организационно-управленска структура на ОП „Жилфонд”, неразделна част от Правилника.

2.Предварителна оценка на въздействието.